Pan Ferdia

Pan Ferdia Railway Corporation Inc. on Ferditinalainen rautatieliikenne- ja logistiikkayritys, joka kuuluu Ferditinan suurimpiin yrityksiin sekä on maailman suurin rautatieliikenne- ja logistiikkayritys ja yksi maailman suurimmista yrityksistä. Pan Ferdia on perustettu vuonna 1860 ja sen päätoimialaa ovat logistiikkapalvelut, matkustajaliikenne, rataverkkojen suunnittelu ja kunnossapito ja kaluston kunnossapito. Yhtiöstä omistaa 51% ferditinalainen Grugiferin suku, 30% Ferditinan valtio, 18% yksityiset sijoittajat ja 1% Baratheon Mining Company. Yhtiön toimitusjohtaja on vuodesta 2015 lähtien ollut Nikolai Skarjonova ja yhtiöllä on omaa henkilöstöä 30.000 ihmistä.

Historia
Pan Ferdia perustettiin 1860, kun Ferditinan valtio yhdisti Dunarsundin rautatieyhtiön ja Maktabun rautatieyhtiön yhdeksi yhtiöksi voidakseen rakentaa uuden Idän radan Kuksin eteläosiin ja Itä-Ferditinaan asti. Pan Ferdian ensimmäiseksi tehtäväksi tuli rakentaa Dunarsund-Mervirra-Fishinlinna rata. Rata valmistui 1867 ja Pan Ferdia aloitti rautatieliikenteen. Yhtiö kasvoi nopeasti ja vuonna 1900 yhtiö työllisti 120.000 ihmistä. Yhtiö rakennutti päämajansa ja lippulaiva-asemansa Dunarsundiin 1912.

Ensimmäisen maailmansodan jälkeen ja Ferditinan sisällissodan jälkeen Ferditinan kansantasavalta otti yhtiön tiukkaan hallintaansa ja yhtiön nimi muuttui muotoon ''Kansantasavaltojen rautatieliikennelaitos. ''Se rakennutti toisen Kuksin radan ja laajensi rautatieverkkoa Grannenmaalle asti.

1990-luvulla kansantasavallan romahdettua yhtiö yksityistettiin ja alun perin Ferditinan valtion tarkoitus oli yksityistää yhtiö kokonaan, mutta Ferditinan parlamentissa ollut Kansantasavallan palauttajien liitto (nyk. Ferditnan kommunistinen puolue) vastusti tätä ja valtio lupautui jäämään yhtiön omistajaksi 30% osuudella. Grugiferin suku osti 1990-luvun yhdessä suurimmissa yrityskaupoissa 51% yhtiöstä 8.9 miljardilla Ferditinan taalerilla. Grugiferien sukua on myöhemmin arvostelu yhtiökaupoista, joilla sen on väitetty turvanneen suvun poliittisen aseman Ferditinassa. On väitetty myös, että Yhtenäinen Ferditina-puolueen edustajat, joiden vaalikampanjoita Grugiferit ovat aktiivisesti tukeneet, olisivat mahdollistaneet yhtiökaupat.

Liikennöinti
Pan Ferdia liikennöi ympäri Ferditinaa. Tavaraliikennettä ja logistiikkapalveluja tarjotaan ympäri maata, mutta matkustajaliikenteen yhtiö on keskittänyt kaikista tuottavimmille reiteille, pääasiassa Idän radalle Tiilanen - Itä-Ferditina välille. Yhtiön pääkonttori sijaitsee Dunarsundin päärautatieasemalla, jonka yhtiö omistaa myös. Yhtiön "ykköslinjaksi" on kutsuttu Newvanstein-Yalenburg kaukojunaliikennettä, joka on edelleen yhtiön ensisijainen ratalinja.

Pan Ferdia Works Ltd.
Pan Ferdia Works Ltd. on Pan Ferdian tytäryhtiö, joka hoitaa yhtiön kaluston ja rataverkon kunnossapitoa.

Pan Ferdia Creative
Pan Ferdia Creative on Pan Ferdian tytäryhtiö, jonka toimialaa on rautateiden ja logistiikkareittien suunnittelu. Yhtiöllä on toimintaa myös ulkomailla.

Pan Ferdia Interstate ja Pan Ferdia Angenstania
Pan Ferdia Interstate on yritys, joka aloitti vuonna 1992 Ferditinan ja Angenstanian ja Ferditinan ja Badakuksen välisen junaliikenteen.

Pan Ferdia Angenstania on Pan Ferdian tytäryritys, joka aloitti vuonna 2009 junaliikennöinnin Angenstaniassa kaukojunaliikenteessä.

Brändi
Pan Ferdian brändi tunnetaan pitkille matkoille, vain suuriin kaupunkeihin keskittyvästä matkatarjonnastaan, erittäin halvoista junalipuista sekä junien suurista nopeuksista. Pan Ferdian brändi oli Ferditinan paras vuosina 1998, 2000, 2009, 2012 ja 2014